РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправу

07 Број: 06-2/141-14

17. јун 2014. године

Б е о г р а д

**З А П И С Н И К**

**ДЕСЕТЕ СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ И ЛОКАЛНУ САМОУПРАВУ, ОДРЖАНЕ 17. ЈУНА 2014. ГОДИНЕ**

Седница је почела у 12,00 часова.

Седници је председавао Петар Петровић, председник Одбора.

Седници су присуствовали чланови Одбора: Биљана Илић Стошић, Биљана Савовић, Мирјана Андрић, Живан Ђуришић, Драган Пауновић, Тања Томашевић Дамњановић, Владимир Ђукановић, Неђо Јовановић, Мехо Омеровић, Велинка Тошић и Ласло Варга.

Седници је присуствовала Миљана Зиндовић (заменик Милетића Михајловића).

Седници нису присуствовали чланови Одбора: Олгица Батић, Александар Мартиновић, Балша Божовић, Јован Марковић, нити њихови заменици.

На предлог председника Одбора једногласно је утврђен следећи

Д н е в н и р е д :

1. Утврђивање Предлога одлуке о избору чланова Комисије за контролу извршења кривичних санкција;
2. Разно.

Пре преласка на рад по утврђеном дневном реду усвојени су, без примедаба, записници са осме и девете седнице Одбора.

**Прва тачка дневног рада:** **Утврђивање Предлога одлуке о избору чланова Комисије за контролу извршења кривичних санкција;**

У уводним напоменама председник Одбора је подсетио чланове да Народна скупштина, у складу са чланом 278. Закона о извршењу кривичних санкција и Одлуком о образовању Комисије за контролу извршења кривичних санкција, на предлог Одбора заправосуђе, државну управу и локалну самоуправу образује Комисију за контролуизвршења кривичних санкција. Комисија се образује у саставу три члана који се бирају из реда чланова или заменика чланова одбора у чијем је делокругуправосуђе, о којима је Одбор одлучивао на прошлој седници, и два чланa који се бираjу из реда чланова или заменика чланова одбора у чијем су делокругу питања из области људских права, здравља или социјалне политике.

Одбор за рад, социјална питања, друштвену укљученост и смањење сиромаштва за члана Комисије предложио је Муја Муковића, Одбор за здравље и породицу др Предрага Мијатовића, а Одбор за људска и мањинска права и равноправност полова предложио је Олену Папугу. Председник је подсетио чланове Одбора да Одбор треба да се определи за два од ова три предложена кандидатакоје ће предложити за избор Народној скупштини, заједно са три члана Одбора о којима смо одлучивали на прошлој седници (Тања Томашевић Дамњановић, Мехо Омеровић и Неђо Јовановић).

Председник Одбора предложио је да се за чланове Комисије предложе кандидати који су били чланови Комисије у претходном сазиву и тек почели с радом кад су расписани избори, као и да се води рачуна о родној заступљености и заступљености представника опозиције у саставу Комисије. Полазећи од тога, предложио је следећи састав Комисије:

- Тања Томашевић Дамњановић,члан Одбора за паравосуђе, државну управу и локалну самоуправу,

**-** Мехо Омеровић, члан Одбора за паравосуђе, државну управу и локалну самоуправу,

- Неђо Јовановић, члан Одбора за паравосуђе, државну управу и локалну самоуправу, који је био члан ове Комисије у претходном сазиву,

- Олена Папуга, члан Одбора за људска и мањинска права и равноправност полова,

- др Предраг Мијатовић, члан Одбора за здравље и породицу.

Предлог председника једногласно је усвојен.

Одбор је једногласно утврдио Предлог одлуке о избору чланова Комисије за контролу извршења кривичних санкција.

Одбор је одлучио да се Предлог ове одлуке упути Народној скупштини са предлогом да се донесе по хитном поступку, у складу са чланом 167. Пословника Народне скупштине, како би се створили услови да се Комисија за контролу извршења кривичних санкција што пре конституише и почне са радом.

За представника предлагача ове одлуке на седници Народне скупштине одређен је Петар Петровић, председник Одбора.

**Друга тачка дневног реда: Р а з н о.**

У оквиру ове тачке није било предлога чланова Одбора, нити питања.

Седница је завршена у 12,15 часова.

СЕКРЕТАР ПРЕДСЕДНИК

Љиљана Милетић Живковић Петар Петровић